**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS darželio „gintarėlis“ NUOSTATŲ PATVIRTINIMO“ PROJEKTO**

**1. Projekto rengimą paskatinusios priežastys.** Šis sprendimo projektas parengtas, siekiant patvirtinti atnaujintus Klaipėdos darželio „Gintarėlis“ nuostatus.

**2. Parengto projekto tikslai ir uždaviniai.** Sprendimo projekto tikslas – užtikrinti teisės aktų vykdymą. Uždavinys – patvirtinti pakeistus biudžetinės įstaigos nuostatus.

**3. Kaip šiuo metu yra teisiškai reglamentuojami projekte aptarti klausimai.** Šiuo metu galioja Klaipėdos darželio „Gintarėlis“ nuostatai, patvirtinti Klaipėdos miesto savivaldybės administracijos direktoriaus 2009 m. gruodžio 30 d. įsakymu Nr. AD1-2118. Šiuose nuostatuose reikia atlikti pakeitimus, susijusius su pasikeitusiais teisės aktais ir biudžetinės švietimo įstaigos bendruomenės susitarimais.

**4. Kokios numatomos naujos teisinio reglamentavimo nuostatos ir kokių rezultatų laukiama.** Šiuo sprendimo projektu teikiami Klaipėdos darželio „Gintarėlis“ nuostatai parengti, vadovaujantis Lietuvos Respublikos švietimo įstatymu, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049, Klaipėdos miesto savivaldybės tarybos 2019 m. liepos 25 d. sprendimu Nr. T2-228 „Dėl Girdavos gatvės pavadinimo suteikimo, Pamario gatvės pavadinimo ir geografinių charakteristikų pakeitimo“ ir kitais teisės aktais, atsižvelgta į darželio bendruomenės susitarimus.

Teikiamuose nuostatuose patikslintos ugdymo organizavimo formos ir būdai (grupinė ir pavienė, kasdienis, savarankiškas ir nuotolinis), papildytos įstaigos funkcijos ir nuostatos, susijusios su valdymu (direktoriaus pavaldumas, kompetencija, atskaitomybė ir atsakomybė), savivaldos institucijų ir metodinės veiklos organizavimu (narių rinkimo, perrinkimo, posėdžių šaukimo, nutarimų priėmimo procedūros, terminai), patikslintas įstaigos adresas (iš Pamario g. 1 į Girulių pl. 1), atlikti kiti redakcinio pobūdžio pakeitimai.

Patvirtinus pakeistus Klaipėdos darželio „Gintarėlis“ nuostatus, bus užtikrinamas teisės aktų vykdymas ir bus įtvirtinti įstaigos bendruomenės narių susitarimai.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Neigiamų pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.** Kitų teisės aktų sprendimui įgyvendinti nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.** Sprendimo projektui įgyvendinti papildomų lėšų nereikia. Įstaiga padengs nuostatų įregistravimo išlaidas.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).** Sprendimo projektą vertino Klaipėdos miesto savivaldybės administracijos specialistai ir Klaipėdos darželio „Gintarėlis“ taryba.

**9. Sprendimo projekto autorius ar autorių grupė, sprendimo projekto iniciatoriai.** Sprendimo projektą inicijavo Klaipėdos darželio „Gintarėlis“ direktorė Violeta Urbonienė.

**10. Kiti reikalingi pagrindimai ir paaiškinimai.** Nėra.

PRIDEDAMA:

1.Teisės aktų, nurodytų sprendimo projekto įžangoje, išrašas, 1 lapas.

2. Klaipėdos miesto savivaldybės administracijos direktoriaus 2009 m. gruodžio 30 d. įsakymo Nr. AD1-2118 „Dėl Klaipėdos darželio „Gintarėlis“ nuostatų patvirtinimo“ išrašas, 8 lapai.

Švietimo skyriaus vedėja Laima Prižgintienė